NLA Høgskolen

NLA Høgskolen er en norsk privat kristen høgskole. Høgskolen har omkring 3300 studenter og 300 ansatte fordelt på tre studiesteder og to studiesentre: NLA Høgskolen Bergen, NLA Høgskolen i Kristiansand og NLA Høgskolen Staffeldtsgate i Oslo. I tillegg har høgskolen studiesenter i Trondheim (startet høsten 2024), og studiesenter i Stavanger (startet høsten 2025).  

 Studietilbud 
NLA Høgskolen tilbyr grunnskolelærerutdanning i Oslo og Bergen. I Bergen finner man også barnehagelærerutdanning, sammen med bachelor- og mastergradsstudier i pedagogikk, Interkulturell forståelse og teologi/praktisk teologi og ledelse. I Oslo og i Kristiansand tilbys bachelorgrader innen økonomi under navnet Hauge School of Management, samt bachelorgrader innen utøvende musikk og praktisk teologi. 

Ved studiestedet i Kristiansand tilbys bachelor og mastergrad i journalistikk, bachelor- og årsstudier i interkulturell kommunikasjon, samt kommunikasjon og livssyn. I tillegg to bachelorprogram i økonomi og ledelse.

NLA Høgskolen i Oslo (Staffeldts) har et bachelorløp i menighet, musikk og ledelse (MML). Denne har som siktemål å utdanne rytmiske kirkemusikere. Det er mulig å bygge videre på bacheloren med ett tilleggsår for å få en utøvende bachelorgrad i tillegg. NLA har også en bachelor i utøvende rytmisk musikk (URM). I tillegg tilbyr skolen årsstudium i låtskrivning og produksjon.

 Historie 
Norsk Lærerakademi for kristendomsstudier (oppstart 1968) og pedagogikk (oppstart i 1977) i Bergen ble en realitet i september 1986. I 1995 ble NLA Lærerhøgskolen etablert i Bergen. I 2006 fikk høgskolen akkreditering og 1. januar 2013 fusjonerte NLA Høgskolen med Høgskolen i Staffeldtsgate i Oslo og Mediehøgskolen Gimlekollen i Kristiansand. Høsten 2013 kom Hauge School of Management til - en verdibasert utdanning i økonomi og ledelse, med utgangspunkt i NLA Høgskolen i Staffeldtsgate.  

Ledelse
NLA Høgskolen er en privat høgskole og eies av syv kristne organisasjoner.
 Normisjon
 NMS
 Indremisjonsforbundet
 NKSS
 Misjonssambandet
 Søndagsskolen Norge
 Den Evangelisk Lutherske Frikirke
 Rektorer 
Sigbjørn Sødal 2020–
Erik Waaler 2015–2020
Bjarne Kvam 2010-2015
Egil Morland 2004–2010
Njål Skrunes –2004
Arve Brunvoll 1992–1995
Ole Øystese 1985–
Trygve Bergem 1981–1984
Helge Mæhlum 1975–1977
Helge Mæhlum 1968–1969

 Referanser 

 Eksterne lenker 



Kategori:Utdanning i Bergen
Kategori:Utdanningsinstitusjoner etablert i 1968
Kategori:Utdanningsinstitusjoner etablert i 1996
Kategori:Utdanningsinstitusjoner etablert i 2013
Kategori:Høyskoler i Norge
Kategori:Kristne skoler i Norge
Kategori:Åsane